12 



Fyrste loke that ye haue an Instrument lyke vnto 

 this fygure portrayed folovvynge. Thenne take 

 your heer & kytte of the smalle ende an hondfuU 

 large or more, For it is neyther stronge nor yet 

 sure. Thenne torne the toppe to the taylle 

 eueryche ylyke moche. And departe it in to thre 

 partyes. Thenne knytte euery part at the one 

 ende by hymself. And at the other ende knytte 

 all thre togyder : and put pe same ende in that 

 other ende of your Instrument that hath but one 

 clyft. And sett that other ende faste wyth the 

 wegge foure fyngers in alle shorter than your heer. 

 Thenne twyne euery warpe one waye & ylyke 

 moche : and fasten theym in thre clystes ylyke 

 streyghte. Take thenne out that other ende and 

 twyne it that waye that it woll desyre ynough. 

 Thenne streyne it a lytyll : and knytte it for 

 vndoynge : and that is good. And for to knowe 

 to make your Instrument : loo here it is in fygure. 

 And it shall be made of tree sauynge the bolte 

 vnderneth : whiche shall be of yren. 



Whan ye haue as many of the lynkys as ye 

 suppose wol suffyse for the length of a lyne : 

 thenne must ye knytte theym togyder wyth a 

 water knotte or ellesaduchys knotte. And whan 

 your knotte is knytte : kytte of jse voyde shorte 



